ƘUNGIYAR LAUYOYI TA KANO NBA TA ZABI SABBIN SHUGABANNI | JARIDAR TASKAR LABARAI
ƘUNGIYAR LAUYOYI TA KANO NBA TA ZABI SABBIN SHUGABANNI
Daga Ibrahim Hamisu, Kano
Ƙungiyar lauyoyi ta ƙasa reshen jihar Kano wato NBA ta zabi Aminu S. Gadanya a matsayin sabon shugabanta.
Jaridar Kano Focus ta ruwaito shugaban kwamitin gudanar da zaben Tajuddeen Funsho ne ya sanar da sakamakon zaɓen, inda Aminu S Gadanya ya samu ƙuri’u 214 inda ya yi nasara akan Aminu Garba Waru, wanda ya samu ƙuri’u 137, sai kuma Usman Umar Fari da ya samu ƙuri’u 38.
Sauran muƙaman da aka zaɓa sun haɗa da Isma’il Abdulazeez a matsayin ma’ajin ƙungiya da kuma Mukhtar Shehu Bello a matsayin mataimakin sakatare, sai kuma Asma’u Muhammad a matsayin sakatariyar walwala.
Previous articleAN SAMU KARIN MUTUM BIYAR DA SUKA KAMU DA KURONA A KANO
Next articleMA’AIKATAN KOTUN DA AKE ZARGIN DA YAUDARAR CIF JOJIN KATSINA:AN GABATAR DA SU KOTU
Maimakon haska bidiyon karbar dalan Ganduje, da aikin da ka yiwa mutane ka haska